Diari Oficial de la Generalitat Valenciana


Sumari del DOGV 3040, del 22-07-1997 (1997/8675)

RESOLUCIÓ, de data 30 d'abril de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Tribu.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3040

Data del DOGV
:   22-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8675


Data del document
:   30-04-1997

Organisme emissor
:   Conselleria de Presidència

Tipus de document
:   Resolució

RESOLUCIÓ, de data 30 d'abril de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Tribu.  
Vist l'expedient per què se sol·licita inscriure en el Registre de Fundacions de la Comunitat Valenciana la denominada Fundació Tribu, incoat en data 17 de març de 1997, amb número de registre 18.590, pel Sr. Álvaro Noguera Giménez, en representació de la Fundació, en base als següents  
Fets  
Primer  
Que en data 21 de febrer de 1997, el Sr. Álvaro Noguera Giménez i la Sra. Agnés Borel Lemonnier van comparèixer davant el Sr. Carlos Salto Dolla, notari de l'Il·lustre Col·legi de València i van manifestar en aquest acte la voluntat de constituir la denominada Fundació Tribu, constitució que es dugué a terme a efecte mitjançant l'escriptura de la mateixa data i número de protocol 531, atorgada pel citat notari.  
Que en el mateix acte va comparèixer el Sr. Pablo Adrián Noguera Borel, per a acceptar el seu nomenament de patró de la citada Fundació.  
Segon  
Segons l'article 6 dels Estatuts, els fins fundacionals generals són els següents:  
1) Promoure el col·leccionisme del joguet, especialment la figura històrica en miniatura.  
- El coneixement de la història, en particular la valenciana i la relacionada amb la milícia.  
- La conservació de peculiaritats etnogràfiques, com les arts aplicades, la gastronomia, els jocs, etc. Incentivar la creació i manteniment d'un o diversos museus o col·leccions museogràfiques, i desenvolupar tot tipus d'activitats, docents, lúdiques o les que en cada moment es consideren més adequades; així com difondre la interpretació cultural destinada a la identificació del públic amb els fins i les activitats de la Fundació pels sistemes que es creen més oportuns.  
Aquests fins fundacionals es concreten als fins particulars ressenyats en el mateix article, des de la lletra A) fins la D), tot això amb els mitjans descrits en l'article 7 dels citats Estatuts.  
Serà beneficiària de la Fundació qualsevol persona física o jurídica, sense cap discriminació. El Patronat o les persones designades per aquest, atenent l'esperit i la conveniència dels fins fundacionals i de la mateixa Fundació, seleccionarà, quan el cas ho requerisca, beneficiaris específics entre els quals complisquen els requisits que s'establiran amb anterioritat a l'elecció que, en qualsevol cas, es realitzarà atenent criteris d'imparcialitat i no discriminació.  
Tercer  
El capital de la Fundació és de set milions quatre-centes noranta-cinc mil dues-cents quaranta pessetes (7.495.240 PTA) aportat pels fundadors de la següent forma: segons l'escriptura de constitució de data 21 de febrer de 1997, els fundadors aporten cinc-centes mil pessetes (500.000 PTA), acreditat mitjançant el certificat de la Caixa d'Estalvis i Pensions de Barcelona, incorporada a l'expedient, i segons l'escriptura de complement de data 13 de març de 1997, són aportades per la Sra. Agnés Borel Lemonnier, 7.138 accions "Promociones y Participaciones Novoplaya, EM/5-96", que són valorades el 13 de març de 1997, al preu de 980 pessetes cada una d'aquestes, i el valor total d'aquestes accions és de sis milions nou-centes noranta-cinc mil dues-cents quaranta pessetes (6.995.240 PTA), així mateix, mitjançant un altre certificat, que obra en l'expedient, de la mercantil Central Hispano de Bolsa, s'acredita la propietat d'aquestes accions a nom de la Fundació.  
Quart  
D'acord amb allò que s'ha previst en l'atorgament quart de l'Acta Fundacional i el títol tercer dels Estatuts, el Patronat és l'òrgan de govern de la Fundació. Es trobarà compost per un mínim de tres i un màxim de nou membres, que seran: dos patrons fundadors, amb caràcter vitalici: el Sr. Álvaro Noguera Giménez i la Sra. Agnés Borel Lemonnier; tres patrons fundacionals, que seran nomenats durant el primer any de vida de la Fundació, i el càrrec de la qual serà vitalici, d'aquests últims s'ha nomenat el Sr. Pablo Adrián Noguera Borel.; la resta de patrons, ho seran per tres anys, i podran ser reelegits indefinidament per iguals períodes.  
El Patronat inicial queda compost per les següents persones:  
President: Sr. Álvaro Noguera Giménez.  
Vicepresidenta: Sra. Agnés Borel Lemonnier.  
Secretari: Sr. Pablo Noguera Borel.  
La resta de l'articulat estatutari regula totes les qüestions previstes legalment en matèria de fundacions.  
Fonaments jurídics  
Primer  
La Constitució inclou en el títol I, capítol II, secció II, article 34, el dret de fundació per a fins d'interès general.  
Segon  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de fins d'interès general, circumstàncies que concorren en aquest cas.  
Tercer  
Examinats els fins de la Fundació, la dotació així com les aportacions efectivament realitzades, aquells es consideren d'interès general, i aquestes inicialment suficients per a la inscripció, de conformitat amb allò que s'ha establert en l'article 11.b) del Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
Quart  
La carta fundacional i els Estatuts continguts en l'escriptura pública de 21 de febrer de 1997, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la Fundació pot ser reconeguda, tenint en compte el fi que persegueix, segons l'article 6 dels seus Estatuts.  
Cinquè  
L'expedient ha sigut tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana i l'article 10 de L'Ordre de 23 de maig de 1996, en la redacció donada a aquesta per l'Ordre de 25 de novembre de 1996, en allò que fa referència a l'estructura administrativa a nivell de servei.  
Vistos la Constitució, la Llei 30/94, de 24 de novembre, el Reial Decret 316/96, de 23 de febrer, pel qual s'aprova el Reglament de Fundacions de Competència Estatal, el Decret 60/95, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i l'altra normativa de pertinent aplicació, resolc:  
Primer  
Inscriure com a Fundació la denominada "Fundació Tribu" en el Registre de Fundacions de la Comunitat Valenciana amb el número 270 (V) i classificar-la com a cultural. El seu domicili radicarà a València, c/ dels Cavallers, 22 entresòl.  
Segon  
Aprovar els Estatuts per què ha de regir-se la Fundació, elevats a escriptura pública davant el notari de València, Sr. Carlos Salto Dolla, en data 21 de febrer de 1997 i número 531 de protocol.  
Tercer  
Aprovar el nomenament del primer Patronat segons figura en l'antecedent quart de la present resolució.  
Notifiqueu aquesta resolució, amb l'advertiment que contra aquesta, que no esgota la via administrativa, podrà presentar-se recurs ordinari davant aquest òrgan o davant el conseller de Presidència en el termini d'un mes, a comptar des de la data de la seua notificació, de conformitat amb allò que s'ha disposat en el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 30 d'abril de 1997.- El director general d'Interior: José López Garrido.